సింగరేణి విద్యకు రూ.41.27 కోట్లు
నవతెలంగాణ-వాణిజ్య విభాగం:
    సింగరేణి కోల్‌బెల్ట్‌ ప్రాంతంలో విద్యా సంస్థల నిర్వహణకు రూ.41.27 కోట్ల నిధులను విడుదల చేయాలని బోర్డు నిర్ణయించింది. శనివారం సంస్థ ఛైర్మన్‌, ఎండీ శ్రీధర్‌ అధ్యక్షతన జరిగిన డైరెక్టర్ల బోర్డు సమావేశంలో ఈ నిర్ణయం తీసుకున్నారు. ఉన్నత పాఠశాలలు, కొత్తగూడెంలోని మహిళా జూనియర్‌, డిగ్రీ, పీజీ కళాశాలతో పాటు శ్రీరాంపూర్‌లోని పాలిటెక్నిక్‌ కళాశాలల నిర్వహణ ఈ నిధులను మంజూరు చేయనున్నారు. దీనికి తోడు ఎన్‌సీడబ్ల్యూఏలో సంస్థ ఉద్యోగులకు ఏకరూప దుస్తుల కోసం రూ.2.40 కోట్లను కూడా మంజూరు చేస్తూ బోర్డు నిర్ణయం తీసుకుంది. ఈ సమావేశంలో కేంద్ర బొగ్గు మంత్రుత్వ శాఖ డైరెక్టర్‌ (టెక్నికల్‌) పీయూష్‌ కుమార్‌, తెలంగాణ ప్రభుత్వ ఆర్థిక శాఖ కార్యదర్శి కె.రామకృష్ణారావు, సింగరేణి సంస్థ డైరెక్టర్లు రమేష్‌ కుమార్‌, మనోహరరావు, రమేష్‌ బాబు, జె.పవిత్రన్‌ కుమార్‌ తదితరలు పాల్గొన్నారు.
మీ స్నేహితులకు రికమెండ్ చెయ్యండి